Lav et referat af nedenstående tekst:

Tekst:
Det var sjovt så længe det varede, men det milde vejr de seneste dage har gjort, at det ikke er tilladt at færdes på isen – hvis der skulle være noget tilbage. Temperaturen har i løbet af søndagen været oppe på tocifrede plusgrader i regionen, hvilket står i skærende kontrast de seneste par uger, hvor termometeret har vist tocifrede minusgrader. Det er de enkelte kommuner, der er ansvarlige for at angive, om isen er sikker. Aalborg Kommune skriver således på sin hjemmeside, at isen ikke længere er sikker i kommunen. I Rebild Kommune er melding kort og kontant: ”Skøjtesæsonen er slut for denne gang”. Når det er tilladt at færdes på isen, vil der være skilte oppe, hvor der står, at isen er sikker og færdsel er tilladt. Hvis der ikke er nogen skilte, er det ikke tilladt at færdes på isen. Søen lige udenfor TV2 Nords matrikel i Aabybro har været flittigt brugt af skøjtende og andre isglade gæster, men også her er det slut med færdsel, selvom der stadig er en anelse is på overfladen, som man kan se i videoen i toppen af artiklen. Der er heller ikke noget, der tyder på, at isen er på vej tilbage. De næste dage loves atter temperaturer omkring de 10 grader.

Referat:
På bare en uge er temperaturen gået fra tocifrede minusgrader til tocifrede plusgrader.